Nariadenie Komisie (ES) č. 1660/2003
z 19. septembra 2003,
ktoré mení a dopĺňa špecifikáciu názvu uvedeného v prílohe k nariadeniu (ES) č. 1107/96 (Ossau-Iraty)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných mien a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 692/2003 [2], najmä na jeho článok 9,
keďže:
(1) V súlade s článkom 9 nariadenia (EHS) č. 2081/92 požiadali francúzske orgány vzhľadom na názov "Ossau-Iraty", zapísaný ako chránené označenie pôvodu nariadením Komisie (ES) č. 1107/96 z 12. júna 1996 o registrácii zemepisných mien a označení pôvodu podľa postupu ustanoveného v článku 17 nariadenia Rady (EHS) č. 2081/92 [3], naposledy zmeneného a doplneného nariadením (ES) č. 1571/2003 [4], o zmenu a doplnenie spôsobu výroby a vnútroštátnych právnych požiadaviek.
(2) Na základe skúmania tejto žiadosti o zmenu a doplnenie bolo rozhodnuté, že dané zmeny a doplnky sú dôležité.
(3) V súlade s postupom ustanoveným v článku 9 nariadenia (EHS) č. 2081/92 a keďže tieto zmeny a doplnky sú dôležité, článok 6 sa uplatňuje mutatis mutandis.
(4) Bolo rozhodnuté, že zmeny a doplnky v tomto prípade sú v súlade s nariadením (EHS) č. 2081/92. Po uverejnení týchto zmien a doplnkov v Úradnom vestníku Európskej únie [5] nebolo Komisii zaslané žiadne nesúhlasné stanovisko v zmysle článku 7 tohto nariadenia.
(5) Tieto zmeny a doplnky musia byť preto zapísané a uverejnené v Úradnom vestníku Európskej únie,
PRIJALA TOTO NARIADENIE:
Článok 1
Zmeny a doplnky uvedené v prílohe k tomuto nariadeniu sú týmto zapísané a zverejnené v súlade s článkom 6 ods. 4 nariadenia (EHS) č. 2081/92.
Článok 2
Toto nariadenie nadobúda účinnosť dvadsiaty deň po jeho zverejnení v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 19. septembra 2003